stanford-oval/wikipedia huggingface dataset:
פרסים ומועמדויות של סיה
MTV Awards > MTV Video Music Awards Japan

| שנה | מועמד | פרס | תוצאה | מקור |
| --- | --- | --- | --- | --- |
| 2015 | "Chandelier" | הווידאו קליפ הנשי של השנה - בינלאומי | מועמדות |  |
| 2016 | "Cheap Thrills" | הווידאו קליפ הנשי של השנה - בינלאומי | מועמדות |  |
| 2016 | "Alive" | הכוריאוגרפיה הטובה ביותר | מועמדות |  |
MTV Awards > MTV Italia Awards

| שנה | מועמד | פרס | תוצאה | מקור |
| --- | --- | --- | --- | --- |
| 2015 | "Chandelier" | הווידאו קליפ הטוב ביותר | מועמדות |  |
| 2015 | סיה פרלר | פרס כוכב ה-MTV | מועמדות |  |
| 2017 | סיה פרלר | האמנית הבינלאומית הטובה ביותר | מועמדות |  |
| 2017 | סיה פרלר | אמן הסאגה הטוב ביותר | מועמדות |  |
NME Awards

טקס פרסי ה-NME נערך בבריטניה מדי שנה, ובשנת 2017 הצליחה סיה לקבל מועמדות אחת בקטגוריית "האמנית הבינלאומית של השנה". היא לא הצליחה לזכות באותה קטגוריה, ומאז לא הועמדה שוב.
| שנה | מועמד | פרס | תוצאה | מקור |
| --- | --- | --- | --- | --- |
| 2017 | סיה פרלר | האמנית הבינלאומית של השנה | מועמדות |  |
NRJ Music Awards

טקס זה נוסד בשנת 2000, ומאז הצליחה סיה לזכות שלוש פעמים, ולהיות מועמדות בכ-5 קטגוריות שונות.
| שנה | מועמד | פרס | תוצאה | מקור |
| --- | --- | --- | --- | --- |
| 2014 | סיה פרלר | האמנית הבינלאומית של השנה | זכייה |  |
| 2014 | "Chandelier" | השיר הבינלאומי של השנה | זכייה |  |
| 2016 | סיה פרלר | האמנית הבינלאומית של השנה | זכייה |  |
| 2016 | "Cheap Thrills" | השיר הבינלאומי של השנה | מועמדות |  |
| 2016 | "Cheap Thrills" (בשיתוף שון פול) | שיתוף הפעולה של צמד\להקה של השנה | מועמדות |  |
People's Choice Awards

בטקס זה הצליחה סיה לזכות בשלוש מועמדויות שונות בין 2014 ל-2017. אמנם היא לא הצליחה לזכות באף אחת מהן, אך זכתה להתייחסות רבה בכל אחד מן הטקסים.
| שנה | מועמד | פרס | תוצאה | מקור |
| --- | --- | --- | --- | --- |
| 2014 | סיה פרלר | אמן הפופ האהוב ביותר | מועמדות |  |
| 2014 | סיה פרלר | פרס בחירת הקהל לזמרת השנה | מועמדות |  |
| 2017 | סיה פרלר | אמן הפופ האהוב ביותר | מועמדות |  |
Rolling Stone Australia Awards

בשנת 2015, קיבלה סיה את המועמדות היחידה שלה בטקס זה, ואף זכתה באותה שנה.
| שנה | מועמד | פרס | תוצאה | מקור |
| --- | --- | --- | --- | --- |
| 2015 | 1000 Forms of Fear | אלבום השנה | זכייה |  |
Teen Choice Awards

| שנה | מועמד | פרס | תוצאה | מקור |
| --- | --- | --- | --- | --- |
| 2015 | "Wild Ones" (בשיתוף פלו ריידה) | שיר ההיפ הופ\ראפ של השנה | מועמדות |  |
| 2016 | "Cheap Thrills" (בשיתוף שון פול) | שיר המסיבות של השנה | מועמדות |  |
UK Music Video Awards

| שנה | מועמד | פרס | תוצאה | מקור |
| --- | --- | --- | --- | --- |
| 2012 | "Titanium" (בשיתוף דייוויד גטה) | הווידאו קליפ של השנה - בריטניה | מועמדות |  |
| 2014 | "Chandelier" | הווידאו קליפ בסגנון הפופ של השנה - בינלאומי | זכייה |  |
| 2015 | "Elastic Heart" | מועמדות |  |  |
| 2015 | "Elastic Heart" | הכוריאוגרפיה הטובה ביותר | מועמדות |  |
World Music Awards

טקס זה נוסד בשנת 1989, ומאז הצליחה סיה לקבל ארבע מועמדויות, אך לא זכתה באף אחת מהן.
| שנה | מועמד | פרס | תוצאה | מקור |
| --- | --- | --- | --- | --- |
| 2014 | סיה פרלר | האמנית העולמית של השנה | מועמדות |  |
| 2014 | סיה פרלר | אמן הלייב של השנה | מועמדות |  |
| 2014 | "Titanium" (בשיתוף דייוויד גטה) | השיר העולמי של השנה | מועמדות |  |
| 2014 | "Titanium" (בשיתוף דייוויד גטה) | הווידאו קליפ העולמי של השנה | מועמדות |  |
YouTube Music Awards

בגלל היותה הערוץ ה-29 הנצפה ביותר ביוטיוב, הועמדה סיה בשנת 2015, לאמן הנצפה ביותר ואף זכתה באותה קטגוריה.
| שנה | מועמד | פרס | תוצאה | מקור |
| --- | --- | --- | --- | --- |
| 2015 | סיה פרלר | 50 האמנים הנצפים ביותר | זכייה |  |
פיני טבגר

| --- | --- |

פיני טבגר מתוך הסרט "יותר איטי מלב"
 לידה:  1 באפריל 1978 (בן 46) ירושלים ישראל
 מדינה:  ישראל 
 תקופת הפעילות:  מ-2000
 עיסוק:  שחקן, במאי, מוזיקאי.
 מקום לימודים:  בית הספר לקולנוע וטלוויזיה ע"ש סטיב טיש  סטודיו למשחק ניסן נתיב 
 מספר צאצאים:  1 
 פרסים והוקרה:  פרס מיוחד על תפקיד פורץ דרך בפסטיבל הבינלאומי השביעי לקולנוע גאה על משחקו בסרט "יותר איטי מלב"
 פרופיל ב-IMDb
 
פיני טבגר (נולד ב-1 באפריל 1978) הוא שחקן טלוויזיה, תיאטרון וקולנוע, במאי, תסריטאי ומנחה ישראלי. יוצר בתחום הקולנוע והמוזיקה.
ביוגרפיה

טבגר נולד בירושלים להורים שעלו מברית המועצות. סבו הוא הפיזיקאי פרופ' בן ציון טבגר, מפעילי היישוב היהודי בחברון. גדל בקריית אתא. למד בבית הספר למשחק ניסן נתיב (1997-2000) במחזור של פיני למדו גם אורי אומנותי, מולי שולמן, מעיין בלום ואחרים.
בוגר החוג לקולנוע באוניברסיטת תל אביב (2008).
לאחר שסיים ללמוד בניסן נתיב שיחק טבגר בסדרה ששודרה במסגרת שידורי קשת בערוץ 2,"דקות של תהילה" והדרמה "איש השלג" שביים וכתב עמרי לוי ושיחק לצד שמיל בן ארי, עמוס לביא ויעל פוליאקוב. באותה שנה שיחק בסרט הקצר "מבצע YY" שביים וכתב עודד לוטן.
השתתף בסדרות טלוויזיה, בהן: "הילדים מגבעת נפוליאון", "כנפיים", ובתפקיד אורח בסדרה ״החבר'ה הטובים״. כמו כן השתתף בסרט בוצ'אצ'י בתפקיד טייס קרב שמתנשא על טבח בבסיס חיל האוויר. ב-2003 שיחק בסר "להיות כוכב" בבימויו של ארנון צדוק".
בשנים  2004-2005 שיחק בשתי העונות הראשונות של "השיר שלנו" בתפקיד נחי (נחמן) בן חגי.
בשנת 2005 השתתף בהצגה "בא לגנון", בסרט הקולנוע "ימים קפואים" וכן הופיע בסרט "לילה אפל". בשנת 2006 השתתף בתוכנית המציאות "רוקדים עם כוכבים" עם הרקדנית דורית מילמן, והודח בחצי הגמר. באותה שנה שיחק בסרט הקולנוע "אדמה משוגעת" בתפקיד אייל אבני. ב-2008 השתתף טבגר בסרטו של רשף לוי "איים אבודים", בסרט "סוף שבוע בגליל", בדרמה היומית "דני הוליווד" וכן, בסדרת הדרמה "עספור". כמו כן, גילם טבגר את דמותו "אדיק" במיני סדרה "טרויקה".
במהלך השנים 2008–2012 הנחה טבגר את שלוש עונותיה הראשונות של תוכנית המציאות "היפה והחנון" בערוץ 10. בשנת 2009 שיחק בסדרה "מה שנחוץ לרווק", שכתבה עירית לינור. באותה שנה שיחק במחזה "ע' 17" פרי עטם של שי להב ויוני זיכהולץ שעלה בתיאטרון הקאמרי.
טבגר שיחק ב"יותר איטי מלב", סרטם של ינאי גוז ויוני זיכהולץ (2012). הוא גילם את דמותו של פרדי - גבר חרדי, שמנהל חיים כפולים: ביום הוא בעל לאשה ואב לילדה, אותם הוא אוהב ובלילה הוא טרנסקסואל, שלובש בגדי נשים ושוכב עם גברים. הוא שר את "העיר הלבנה", שיר הנושא של הסרט, ביחד עם הזמרת שרה סיני, שגם משחקת בסרט. טבגר זכה על משחקו בסרט בפרס מיוחד על תפקיד פורץ דרך בפסטיבל הבינלאומי השביעי לקולנוע גאה, ביוני 2012.
החל משנת 2013 מגלם טבגר את הדמות האנושית "פנחס" בתוכנית הטלוויזיה "בחצר של פופיק" בחינוכית.
בתיאטרון בית ליסין שיחק ב"שבטים" ו"אוצר יקר".
ב-2016 השתתף בפרסומת של שוקו "יטבתה".
2022 השתתף בהצגה החדשה אני פה בגלל אשתי מאת גדי צדקה הנמצא בתיאטרון העברי.
ב- 2023 השתתף בסרטה של מיכל בת אדם, "הילה".
ב-2024 השתתף בסדרה ״הסידרתיים״ בכאן חינוכית בדמותו של נחי פוטרוך/נמרוד מילר ובסרט "סודה".
ביוגרפיה > עשייה כבמאי קולנוע

סיים לימודים לתואר ראשון בחוג לקולנוע וטלוויזיה באוניברסיטת תל אביב.
במהלך לימודיו ביים 2 סרטים קצרים- "ויצמן 10" (2006) ו"פינחס" (2008) לאחר שסיים את לימודיו ביים את הסרט הקצר "טיפות" (2012).
שלושת סרטיו הוקרנו בפסטיבלים בכל העולם, שודרו בטלוויזיה וזכו בפרסים.
טבגר כתב תסריט באורך מלא המבוסס על סרטו הקצר "פינחס" עליו קיבל מענק פיתוח מקרן יהושוע רבינוביץ'. כמו כן, פותח בחממת התסריט הבינלאומית סם שפיגל" ואף זכה בחממה (יולי 2017).
(2018) הסרט קיבל מימון מקרן יהושוע רבינוביץ' ויצא תחת השם "יותר ממה שמגיע לי".
ביוגרפיה > מוזיקה

במהלך 2017 השיק קמפיין מימון המונים וגייס 40,000 ש"ח להשלמת אלבום הבכורה שלו שמורכב מחומרים שכתב והלחין ושהפיק אדם בן אמיתי. בינואר 2019 האלבום יצא לאור.
גם ביים בסטודיו למשחק "בימת הנוער כפר סבא" את ההצגה "איך שיר נולד".
חיים אישיים

מתגורר ביפו ואבא לילד.
דיסקוגרפיה

השיר שלנו, הפסקול - אלבום כפול יחד עם כוכבי "השיר שלנו" (2005)
"הכל רועד"- אלבום מוזיקה מאת פיני טבגר (2019)
שרה מישל גלר

| --- | --- |

גלר, 2007
 לידה:  14 באפריל 1977 (בת 47) ניו יורק, מדינת ניו יורק, ארצות הברית
 מדינה:  ארצות הברית 
 תקופת הפעילות:  מ-1981
 מקום לימודים:  תיכון לגארדיה  בית ספר המקצועי לילדים  בית הספר של קולומביה 
 בן או בת זוג:  פרדי פרינז ג'וניור (2002–?) 
 צאצאים:  שרלוט פרינז, רוקי פרינז 
 מספר צאצאים:  2 
 פרסים והוקרה:  פרס אמי לבידור בשעות היום לשחקנית הצעירה המצטיינת בסדרת דרמה (1995)  פרס הקולנוע של MTV להופעה הטובה ביותר (2000)  פרס בחירת הנוער לנבל הטוב ביותר (1999)  פרס הקולנוע של MTV לנשיקה הטובה ביותר (2000)  פרס סאטורן לשחקנית הטובה ביותר בסדרת טלוויזיה (1998)  People's Choice Award for Favorite Actress in a New TV Series (2014) 
 פרופיל ב-IMDb
 חתימה:   
 
שרה מישל פרינז (באנגלית: Sarah Michelle Prinze; נולדה ב-14 באפריל 1977) היא שחקנית קולנוע וטלוויזיה ויזמית יהודייה-אמריקאית. את תפקיד המשחק הראשון שלה קיבלה בגיל 6 בסרט טלוויזיה. לאחר מכן התפרסמה בשל תפקידה בתור קנדל הארט (אנ') באופרת הסבון "כל ילדיי" (1993 – 1995) ברשת ABC שבעקבותיו זכתה בפרס אמי לשעות היום לשחקנית צעירה, ובתור הדמות הראשית באפי סאמרס בסדרה "באפי ציידת הערפדים" (1997 – 2003), שעבורו זכתה לשבחים ואף למועמדות בפרס גלובוס הזהב ובתור דפני בלייק בסרט "סקובי-דו" ובהמשכו '"סקובי-דו 2: חופשי חופשי".
ביוגרפיה

גלר נולדה בניו יורק ב-14 באפריל 1977; בתם של רוזלן (לבית גרינפילד), גננת בגן ילדים, ושל ארתור גלר, עובד במפעל בגדים. שני הוריה יהודים אף שבתור אמריקאים חגגו גם את חג המולד. בשנת 1984, כשהייתה בת שבע, הוריה התגרשו והיא עברה לגור עם אמא באפר איסט סייד במנהטן. בזמן שגדלה עם אמה, ניתקו הקשרים עם אביה, ולא חודשו עד מותו מסרטן הכבד ב-9 באוקטובר 2001.
גלר קיבלה מלגה חלקית ללימודים בבית הספר התיכון ובמכינה של קולומביה, מאחר שאמה לא הייתה מסוגלת לשלם שכר לימוד מלא. לאחר מכן, גלר למדה לזמן קצר בבית הספר הגבוה למוזיקה ואומנות ואמנויות הבמה פיורלו ה. לה גוארדיה, אך נשרה עקב עיסוקה במשחק; המורים איימו להכשיל אותה בגלל היעדרותה המתמדת מהשיעורים מכיוון שיצאה לאודישנים, למרות שקיבלה ציונים טובים. גלר סיימה את לימודיה בבית הספר המקצועי לילדים (אנ') במנהטן בשנת 1994 כתלמידה מצטיינת.
קריירה > בטלוויזיה

בהיותה בת ארבע, גלר התגלתה על ידי סוכן שחקנים, במסעדה במנהטן. חודשיים לאחר מכן, היא עברה אודישן לסרט-טלוויזיה וקיבלה את התפקיד. זמן קצר לאחר מכן, גלר הצטלמה לפרסומת של חברת ברגר קינג, ובו מתחה ביקורת על חברת מק'דונלדס. פריצת הדרך בקריירה של גלר הייתה בשנת 1993, כשהשתתפה באופרת הסבון "כל ילדיי". בשנת 1995, בגיל 18, היא זכתה בפרס אמי, על תפקידה בתוכנית זו.
בשנת 1995, לאחר שעזבה את "כל ילדיי", נבחנה גלר לתוכנית "באפי ציידת הערפדים", שבו קיבלה את התפקיד הראשי, למרות שבמקור נבחנה לתפקיד של קורדיליה צ'ייס. הסדרה קיבלה תגובות חיוביות מצד המבקרים וציוני רייטינג גבוהים. בעקבות משחקה בסדרה זו, הייתה גלר מועמדת לפרס גלובוס הזהב. בעקבות ההצלחה של הסדרה, נוצרה לה סדרת בת בשם "אנג'ל" – שם הופיעה גלר בתפקיד אורח.
בשנת 2000, הופיעה גלר במגוון תפקידי אורח בטלוויזיה, ביניהם: הסדרה "סקס והעיר הגדולה" ובתוכנית המערכונים "סאטרדיי נייט לייב". ואף נתנה את קולה לסדרות אנימציה, כגון: "המלך היל" ו"משפחת סימפסון".
בשנת 2011 יצאה הסדרה "מתחזה" בה מגלמת גלר את הדמות הראשית. הסדרה הופסקה בתום העונה הראשונה.
ב-2019 הופיעה בתור עצמה בפרק האחרון בעונה ה-12 של הסדרה המפץ הגדול. היא ליוותה את ראג' לטקס פרסי נובל בו זכו שלדון ואיימי.
מאז דצמבר 2024, גלר מופיעה בסדרה "דקסטר: ההתחלה" שמשודרת בפרמאונט+ ושואוטיים.
בפברואר 2025, פורסם כי גלר נמצאת במגעים מתקדמים לחזור לגלם את דמותה של באפי בסדרת המשך ל"באפי ציידת הערפדים", אך היא תופיע בתפקיד חוזר ולא כדמות הראשית. גלר גם צפויה לשמש גם כמפיקה בפועל של הסדרה.
קריירה > בקולנוע

לאחר סיומה של הסדרה "באפי ציידת הערפדים", בחרה גלר להתמקד בקריירה הקולנועית שלה. את צעדיה הראשונים בתחום הקולנוע, עשתה גלר בשנת 1997, כשהשתתפה בשני סרטי האימה הפופולריים: "צעקה 2" ו"אני יודע מה עשית בקיץ האחרון". שנתיים לאחר מכן, השתתפה בסרט "פשוט מקסימה" ובסרט "משחקי פיתוי". בשנת 2001, השתתפה גלר בסרטו של ג'יימס טובאק – "סטודנט מהארוורד". שנה לאחר מכן, השתתפה בסרט הקומדיה המצליח "סקובי-דו", ובהמשכו: "סקובי-דו 2", לצד בעלה, פרדי פרינז ג'וניור. סרטה הבא של גלר, היה בשנת 2004, הסרט "הטינה", אשר הכניס יותר מ-39.1 מיליון דולר ביום ההקרנה הראשון. ב-2006, הופיעה גלר גם בהמשך שלו "הטינה 2", אך רק בהופעת אורח. חודש לאחר מכן, הופיעה גלר בסרט "השיבה", אשר קיבל ביקורות מעורבות מצד המבקרים. ב-2007, גלר דיבבה בסרטי האנימציה "צבי הנינג'ה" ו-"אגדה ש'מגדה".
חיים אישיים

גלר פגשה את בעלה לעתיד, השחקן פרדי פרינז ג'וניור במהלך צילומי סרט האימה "אני יודע מה עשית בקיץ האחרון" ב-1997. הם התחילו לצאת בשנת 2000, התארסו באפריל 2001, ונישאו במקסיקו ב-1 בספטמבר 2002.
ב-2007, לקראת שנת נישואיהם החמישית שינתה את שמה רשמית לשרה מישל פרינז. ב-19 בספטמבר 2009 נולדה לזוג בת בכורה. ובשנת 2012 נולד לזוג בן; המשפחה מתגוררת בלוס אנג'לס.
בצעירותה הייתה גלר מחליקה על הקרח בנוסף להיותה שחקנית; פעם אחת סיימה במקום השלישי בתחרות אזורית של מדינת ניו יורק. כמו כן היא בעלת חגורה שחורה בטאקוונדו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1989 | High Stakes | קארן רוז |  |
| 1997 | אני יודע מה עשית בקיץ האחרון | הלן שיברס (אנ') |  |
| 1997 | צעקה 2 | קייסי "סיסי" קופר |  |
| 1998 | חיילים קטנים | בובת גוונדי | דיבוב |
| 1999 | משחקי פיתוי | קת׳רין מרטיואל (אנ') |  |
| 1999 | יש לה את זה | בחורה בקפיטריה |  |
| 1999 | פשוט מקסימה | אמנדה שלטון |  |
| 2001 | הטריפ שלי בהארוורד | סינדי בנדוליני |  |
| 2002 | סקובי-דו | דפני בלייק |  |
| 2004 | סקובי-דו 2: חופשי חופשי | דפני בלייק |  |
| 2004 | הטינה | קארן דייוויס (אנ') |  |
| 2006 | הטינה 2 | קארן דייוויס (אנ') |  |
| 2006 | The Return | ג'ואנה מיילס |  |
| 2006 | עלילות סאות'לנד | קריסטה נאו |  |
| 2007 | אוויר לנשימה | "צער" |  |
| 2007 | אגדה ש'מגדה | אלה | דיבוב |
| 2007 | אהבה בסימן קריאה | ברט אייזנברג |  |
| 2007 | צבי הנינג'ה | אפריל או'ניל | דיבוב |
| 2009 | נרדפת | ג'סיקה |  |
| 2009 | ורוניקה מחליטה למות | ורוניקה דקלאבה |  |
| 2012 | Los ilusionautas | ניקול | דיבוב |
| 2022 | מוכרים בלבד 3 |  |  |
| 2022 | עושות נקמה |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1983 | An Invasion of Privacy | ג'ניפר ביאנצ'י | סרט טלוויזיה |
| 1988 | חץ וקשת | שרה ראטלדג' | פרק: "Actors" |
| 1988 | Spenser: For Hire | אמילי | פרק: "Company Man" |
| 1991 | A Woman Named Jackie | ג'קלין קנדי-אונאסיס הצעירה | מיני-סדרה |
| 1992 | Swans Crossing | סידני ראטלדג' | תפקיד ראשי; 65 פרקים |
| 1993 – 1995; 2011 | כל ילדיי | קנדל הארט (אנ') | 57 פרקים פרס אמי לבידור בשעות היום לשחקנית צעירה יוצאת מן הכלל בסדרת דרמה (אנ') (1995) |
| 1997 | Beverly Hills Family Robinson | ג'יין רובינסון | סרט טלוויזיה של ABC |
| 1997 – 2003 | באפי ציידת הערפדים | באפי סאמרס | תפקיד ראשי (7 עונות); 144 פרקים מועמדת פרס גלובוס הזהב לשחקנית הטובה ביותר בסדרת דרמה (2001) |
| 1998 | המלך היל | מארי | דיבוב; פרק: "And They Call It Bobby Love" |
| 1999 – 2000 | אנג'ל | באפי סאמרס | 2 פרקים |
| 2001 | סקס והעיר הגדולה | דבי | פרק: "Escape from New York" |
| 2001 | גרוס פוינט | עצמה | פרק: "Passion Fish" |
| 2004, 2012 | משפחת סימפסון | ג'ינה ונדטי | דיבוב; 2 פרקים |
| 2005 – 2018 | רובוט צ'יקן | באפי סאמרס / דפני בלייק / דמויות שונות | דיבוב; 13 פרקים |
| 2011 – 2012 | מתחזה (אנ') | בריג'יט קלי / סיובן מרטין | תפקיד ראשי; 22 פרקים |
| 2011 – 2012 | אבא אמריקאי | פיליס / ג'ני | דיבוב; 2 פרקים |
| 2013 – 2014 | המטורפים | סידני רוברטס | תפקיד ראשי; 22 פרקים |
| 2015 | Princess Rap Battle | סינדרלה | סדרת רשת; פרק: "Cinderella vs. Belle" |
| 2015 – 2016 | מלחמת הכוכבים: המורדים | האחות השביעית | דיבוב; 6 פרקים |
| 2016 | Those Who Can't | גוון סטפני | פרק: "The Fairbell Tape" |
| 2019 | המפץ הגדול | עצמה | פרק: "The Stockholm Syndrome" |
| 2021 | שליטי היקום: הגילוי | טילה (אנ') | דיבוב; 10 פרקים |
| 2023 | Wolf Pack | קריסטין ראמזי | תפקיד ראשי; 8 פרקים |
| 2024–הווה | דקסטר: ההתחלה | טניה מרטין | תפקיד ראשי; 10 פרקים |
הערות שוליים

↑  Daily, Sarah Michelle Gellar pregnant with first child with husband Freddie Prinze Jr., Mail Online, ‏2009-04-10
1 2 3  Joe Otterson, ‘Buffy the Vampire Slayer’ Sequel Series With Sarah Michelle Gellar Returning Nears Hulu Pilot Order, Variety, ‏2025-02-03 (באנגלית אמריקאית)
↑  מיכל ישראלי, ‏"דקסטר: ההתחלה" מתעלה על הציפיות, אבל זה לא מספיק, באתר ‏מאקו‏, 5 בינואר 2025
| פרס הסרטים של MTV להופעה הטובה ביותר בסרט |
| --- | --- | --- |
| השחקן הטוב ביותר (1992–2005, 2008–2016) | ארנולד שוורצנגר (1992) ‏•‏‏ דנזל וושינגטון (1993) ‏•‏‏ טום הנקס (1994) ‏•‏‏ בראד פיט (1995) ‏•‏‏ ג'ים קארי (1996) ‏•‏‏ טום קרוז (1997) ‏•‏‏ לאונרדו דיקפריו (1998) ‏•‏‏ ג'ים קארי (1999) ‏•‏‏ קיאנו ריבס (2000) ‏•‏‏ טום קרוז (2001) ‏•‏‏ ויל סמית' (2002) ‏•‏‏ אמינם (2003) ‏•‏‏ ג'וני דפ (2004) ‏•‏‏ לאונרדו דיקפריו (2005) ‏•‏‏ ויל סמית' (2008) ‏•‏‏ זאק אפרון (2009) ‏•‏‏ רוברט פטינסון (2010) ‏•‏‏ רוברט פטינסון (2011) ‏•‏‏ ג'וש האצ'רסון (2012) ‏•‏‏ בראדלי קופר (2013) ‏•‏‏ ג'וש האצ'רסון (2014) ‏•‏‏ בראדלי קופר (2015) ‏•‏‏ לאונרדו דיקפריו (2016) |  |
| השחקנית הטובה ביותר (1992–2005, 2008–2016) | לינדה המילטון (1992) ‏•‏‏ שרון סטון (1993) ‏•‏‏ ג'נט ג'קסון (1994) ‏•‏‏ סנדרה בולוק (1995) ‏•‏‏ אליסיה סילברסטון (1996) ‏•‏‏ קלייר דיינס (1997) ‏•‏‏ נב קמפבל (1998) ‏•‏‏ קמרון דיאז (1999) ‏•‏‏ שרה מישל גלר (2000) ‏•‏‏ ג'וליה רוברטס (2001) ‏•‏‏ ניקול קידמן (2002) ‏•‏‏ קירסטן דנסט (2003) ‏•‏‏ אומה תורמן (2004) ‏•‏‏ לינדזי לוהן (2005) ‏•‏‏ אליוט פייג' (2008) ‏•‏‏ קריסטן סטיוארט (2009) ‏•‏‏ קריסטן סטיוארט (2010) ‏•‏‏ קריסטן סטיוארט (2011) ‏•‏‏ ג'ניפר לורנס (2012) ‏•‏‏ ג'ניפר לורנס (2013) ‏•‏‏ ג'ניפר לורנס (2014) ‏•‏‏ שיילין וודלי (2015) ‏•‏‏ שרליז ת'רון (2016) |  |
| ההופעה הטובה ביותר (2006–2007, 2017–הווה) | ג'ייק ג'ילנהול (2006) ‏•‏‏ ג'וני דפ (2007) ‏•‏‏ אמה ווטסון (2017) ‏•‏‏ צ'דוויק בוזמן (2018) ‏•‏‏ ליידי גאגא (2019) ‏•‏‏ צ'דוויק בוזמן (2021) ‏•‏‏ טום הולנד (2022) ‏•‏‏ טום קרוז (2023) |  |
| 0 | 1 | 2 |
| --- | --- | --- |
| הקודם: (פרס לא קיים) | פרס בחירת הנוער לנבל הנבחר – קולנוע   1999: שרה מישל גלר – משחקי פיתוי  | הבא: 2000: מייק מאיירס – אוסטין פאוורס: המרגל שתקע אותי |
| 0 | 1 | 2 |
| --- | --- | --- |
| הקודם: (פרס לא קיים) | פרס בחירת הנוער לשחקנית הטלוויזיה הנבחרת   1999–2000: שרה מישל גלר – באפי ציידת הערפדים  | הבא: 2001: ג'סיקה אלבה – מלאך שחור |
| --- | --- |
בקרת זהויות :  PLWABN: 9810632055905606  BIBSYS: 3004662  BNE: XX1495710  BnF: cb13564713x (data)  CANTIC: a11519514  GND: 124538320  ISNI: 0000 0001 1450 2288  LCCN: n98043955  MusicBrainz: 20b4810d-b28b-43b0-84d8-044036221b9f  NKC: pna2006338094  NLA: 40010914  NLK: KAC2020L1997  NTA: 239905970  SUDOC: 052568555  Trove: 1441771  VIAF: 85102096   WorldCat (עם VIAF): 85102096
יהודה נהרי הלוי

| --- | --- |
אין תמונה חופשית
 לידה:  2 באוקטובר 1985 (בן 39) הרצליה, ישראל
 מדינה:  ישראל 
 תקופת הפעילות:  מ-2009
 פרופיל ב-IMDb
 
יהודה נהרי הלוי (נולד ב-2 באוקטובר 1985) הוא שחקן ישראלי.
ביוגרפיה

נהרי נולד בשכונת נווה עמל בהרצליה. את שירותו בצה"ל עשה בגדוד חרוב. הוא למד שלוש שנים משחק בבית הספר "הדרך", וכן למד משחק מול מצלמה אצל רותי דייכס, וסדנת "שקט מצלמים רעש" בסדנאות הבמה.
קריירה > תיאטרון

נהרי שיחק במחזמר "ספר הג'ונגל", "הנסיכה והצפרדע", "מועדון ארוחת הבוקר". בתיאטרון תהל שיחק במחזה "רומיאו ויוליה חוזרים למקורות" בבימויו של יובל כרמי. בתיאטרון חיפה שיחק במחזה "בילי שוורץ". בתיאטרון גבעתיים שיחק במחזה "על החיים ועל המוות", פרי עטה של נטע מגן.
בספארי ברמת-גן שיחק במופע בבימויו של אמיר פרישר גוטמן, "סימבה מלך הספארי". הוא שיחק בהצגת הילדים "הדוד חיים".
בשנת 2018 השתתף במופע הקומי-סאטירי על עולם הרוח והניו-אייג' "מוארים בע"מ" בתפקידי הפקה ובתפקיד קולו של אלוהים.
בשנה 2019 שיחק בהצגה "לשם ובחזרה" של התיאטרון העברי.
קריירה > טלוויזיה וקולנוע

במהלך השנים שיחק במספר סרטים וסדרות טלוויזיה. בין השנים 2009–2010 שיחק בתפקיד ראשי בסדרת הנעורים "תיכון השיר שלנו", בה גילם את דמותו של אסי דמתי. ב-2009 שיחק בסדרת הנעורים פרי יצירתו של גיורא חמיצר - "האי" בתפקיד אורח. בשנת 2013 שיחק בסרטו של דן תורג'מן "רימון הזהב" וגילם את יחיה, וכן שיחק בסרט של יריב מוזר "שבלולים בגשם", בתפקיד ניר. באותה שנה שיחק בסדרה "פרופיל 64" ששודרה ב ערוץ 10. בשנת 2014 שיחק בסרט קצר "אישך, תשוקתך", לצדה של מיטל גל סויסה. ושיחק בסדרת הדרמה של HOT - "מתים לרגע" בתפקיד גיא, כדורגלן עם בעיה רפואית.
בשנת 2015 לוהק לעונה השנייה של סדרת הדרמה קומדיה פרי יצירתו של מאור זגורי, "זגורי אימפריה", בה הוא מגלם את דמותו של נירו, המנהל רומן עם האחות הבכורה לבית משפחת זגורי, מירי (יפית אסולין), שבסוף מתגלה כגיי. באותה שנה הצטלם לסרט "חתונה מנייר" לצידם של אסי לוי, מורן רוזנבלט, רועי אסף. הסרט הוקרן בדצמבר של אותה שנה.
בשנת 2019 לוהק לתפקיד הראשי לסרט "ימים נוראים", אשר עוקב אחר האירועים שהובילו לרצח ראש הממשלה יצחק רבין מנקודת מבטו של הרוצח. בסרט מגלם נהרי את דמותו של יגאל עמיר.
בשנת 2020 השתתף בעונה השלישית של תוכנית המציאות "נינג'ה ישראל" במקצה ה-VIP והגיע למקום השלישי.
חיים אישיים

נהרי מתגורר בפרדס חנה.
בינואר 2022 פורסם בוואלה כי נהרי טוען כי איש הטלוויזיה והיוצר אסי עזר הטריד אותו מינית עשור קודם לכן, כשבחן אפשרות ללהקו לסדרת הטלוויזיה "להיות איתה". כשנה לפני מועד פרסום הכתבה הגיש נהרי תלונה במשטרה בנושא, אך זו נסגרה מפאת התיישנות. נהרי נבדק בפוליגרף ויצא דובר אמת. בתגובה נבדק גם עזר ויצא דובר אמת גם הוא.
במרץ 2023, נדחתה תביעת לשון הרע שהגיש נגד התוכנית "ערב טוב עם גיא פינס" וחויב לשלם הוצאות משפט.
הערות שוליים

↑  ציון נאנוס, ‏הסרט שיכניס אתכם לראש של הרוצח: מה גרם ליגאל עמיר לירות בראש הממשלה?, באתר ‏מאקו‏, 20 בספטמבר 2019
↑  שגיא בן נון‏, "פתאום אסי עזר שלף את האיבר. 'זה לא מגרה אותך?', הוא שאל. 'תנסה, מה אכפת לך'", באתר וואלה, 5 בינואר 2022
↑  רן בוקר, אסי עזר נבדק בפוליגרף על הטענות להטרדה מינית: "נמצא דובר אמת", באתר ynet, 10 בינואר 2022
↑  ערן סויסה, תביעת לשון הרע של יהודה נהרי נגד "גיא פינס" נדחתה - יחויב בתשלום, באתר ישראל היום, 6 במרץ 2023
יצחק פרץ (חבר הכנסת)

יצחק פרץ (3 ביוני 1936 - 17 באוקטובר 2002) היה איש ציבור ישראלי. כיהן כראש עיריית דימונה וחבר הכנסת מטעם הליכוד, רפ"י - הרשימה הממלכתית והמערך.
ביוגרפיה

פרץ נולד בקזבלנקה שבמרוקו ועלה לישראל במסגרת עליית הנוער, בשנת 1950. כעבור שנתיים מעלייתו הצטרף לשורות מפא"י. הוא למד בבית הספר החקלאי מקוה ישראל. לאחר שירותו הצבאי עבד כמורה ברחובות ובראשון לציון. בשנות השישים עבר לדימונה וכעבור תקופה מונה למנהל מחלקת החינוך בעירייה.
בשנים 1971–1974 כיהן פרץ כראש עיריית דימונה, מטעם מפלגת רפ"י.
בשנת 1974 נבחר לכנסת השמינית מטעם הליכוד. לאחר המהפך ב-1977 כיהן כסגן שר התעשייה, המסחר והתיירות  ,תחת השר יגאל הורביץ, מיוני 1977 עד ינואר 1979. ב-26 בינואר 1981 פרש מהליכוד והקים את סיעת רפ"י - הרשימה הממלכתית, יחד עם חברי הכנסת יגאל הורביץ וזלמן שובל. חזר לליכוד ב-27 במאי באותה השנה, ונבחר שוב מטעמו לכנסת העשירית. ב-26 באוקטובר 1982 פרש שנית מהליכוד יחד עם חבר הכנסת אמנון לין והצטרף למערך עם הבטחה לשריון בבחירות הבאות. בעקבות ההסכם, נבחר לכנסת ה-11 מטעם המערך.
לאחר פרישתו מהכנסת התמנה פרץ ליו"ר הוועד הפועל הציוני וחבר הדירקטוריון בקרן קיימת לישראל ובסוכנות היהודית.
בנו, יוסי, הוא מוזיקאי שהשתתף בהרכבים "איך זה עובד באמת" ו"דברים שעשיתי עם אחותי".
לקריאה נוספת

יאיר קוטלר, הנבחרת הלאומית, כרך ב', פרק א' (12), ירדן הוצאה לאור, 1988, עמודים 272 - 285
נבו קמחי

| --- | --- |

 לידה:  30 באוקטובר 1965 (בן 59) כברי, ישראל
 מדינה:  ישראל 
 מקום לימודים:  בית צבי 
 בת זוג:  מירב קמחי
 מספר צאצאים:  4
 פרסים והוקרה:  פרס השחקן המצטיין בפסטיבל "תיאטרונטו", פרס השחקן המצטיין בפסטיבל "פותחים במה"
 פרופיל ב-IMDb
 
נבו קמחי (נולד ב-30 באוקטובר 1965) הוא שחקן ישראלי. זוכה פרס השחקן המצטיין בפסטיבל "תיאטרונטו" ובפסטיבל "פותחים במה" של תיאטרון בית ליסין לשנת 2011.
ביוגרפיה

קמחי נולד בקיבוץ כברי בגליל המערבי. לאחר שסיים את לימודי בית הספר התיכון דחה את שירותו הצבאי ועבר לגור באשקלון שם עבד עם נערי שוליים במשך שנה. לאחר מכן התגייס ושרת בצה"ל במשך חמש שנים ביחידה קרבית, השתחרר בדרגת סרן בתפקיד מ"פ מסייעת בגדוד 50, תוך שהוא זוכה באות הצטיינות. בגיל 25, לאחר שסיים לטייל בעולם, התחיל את לימודי המשחק.
בוגר בית הספר למשחק "בית צבי" מחזור 1993. בתקופת לימודיו הסתמן כהבטחה גדולה ומילא מגוון תפקידים ראשיים, מה שזיכה אותו בכמה מלגות, אחת מהן על שם עדה בן נחום, והשנייה על שם ירון ירושלמי. קמחי הוא זוכה פרס השחקן בתיאטרונטו 2007 על ההצגה "שעתו האחרונה של קול" מאת יהושע סובול ופרס השחקן המצטיין בפסטיבל פותחים במה בבית לסין 2011.
לקראת סוף העשור הראשון של המאה ה-21, לאחר שמילא תפקידים רבים בטלוויזיה ובתיאטרון, נותר קמחי במשך תקופה ממושכת ללא הצעות חדשות, והחל לסייד דירות על מנת להתפרנס.
קמחי מוכר במיוחד בגילומו את הדמות "זוטא" מהסדרה המצליחה "עספור" של חברת התקשורת HOT, הסדרה עטורת השבחים "חטופים" שעלתה לשידור במסגרת שידורי קשת בערוץ 2, תפקידו המרכזי בסרט הקולנוע "בוקר טוב אדון פידלמן" של הבמאי יוסי מדמוני והסדרה עטורת הפרסים "מעורב ירושלמי" בתפקיד "אפרים", הבן הבכור החרדי. בשנת 2013 השתתף בסדרת המתח של ערוץ 10 "בני ערובה", בדמות גיורא.
בהמשך השתתף קמחי בסרט הקולנוע "עיר מקלט" ובסרטו של אורי ברבש "קפו בירושלים". בנוסף, בשנים האחרונות עוסק קמחי בהדרכת שחקנים, במסגרת שנה ג' בבית הספר לקולנוע מעלה בירושלים.